麥明詩婚禮狂接贊助原來為老公盛勁為慳荷包 被網民讚賢良淑德
三場「勁甜麥」婚宴成為全城熱話,十優港姐麥明詩(Louisa)與盛勁為拉埋天窗後,新婚都忙過不停,要逐一感謝有份出心出力的朋友及贊助商。
麥明詩洗版式分享靚相,雖有人笑問「想PO到聖誕?」,但不少人幫口指一對新人開心事,在自己平台分享並無不可。麥明詩新帖文開頭亦「耍冧」:「Sorry 真係唔想po咁多嘢阻住大家咁,只不過真係有唔少品牌同埋朋友要多謝番。之前亦都希望應使則使、可慳則慳(幫盛生慳!)所以拜託大家忍耐一下🥺 」
三場婚宴都各具特式,麥明詩一連幾個分享都穿著裙掛,除了跟老公返回兒時成長地屯門田景邨,又有圍村婚宴盛況,亦分享接受大量贊助只是想為丈夫慳荷包,特別鳴謝餅店贊助禮餅:「坦白講,當初我哋思考過呢一part可否skip,或者應該選擇咩類型嘅餅。最後我地好慶幸選擇咗派餅,同埋派傳統囍餅。除了麥媽媽麥爸爸派得好happy之外,我哋發覺連自己朋友收到都一樣好開心,亦都係一個好好嘅機會同朋友connect番。」